સુદર્શન કહે છે : જે સૂર્ય છે તે ઉત્તમ છે. તમસ એટલે અંધકારથી જે સર્વ કરતાં ઉત્ અર્થાત્ ઊંચે રહેલો છે તે ઉત્તમ છે. એવો અર્થ અહીં લેવાનો છે. સૂર્ય ઉત્તમ છે અર્થાત્ અંધકારથી સર્વ કરતાં ઊંચે છે. અયન એટલે ગતિ અથવા જવું. અંધકારવાળી સ્થિતિમાંથી ઊંચે તરફ જવું. પ્રકાશવાળી સ્થિતિ તરફ જવું એટલે ઉત્તરાયણ. આપણે જન્મ લઈને કામ જ એ કરવાનું છે કે અંધકારવાળી સ્થિતિમાંથી પ્રકાશવાળી સ્થિતિમાં જવું.